Document ID: 32012D0449

РЕШЕНИЕ ЗА ИЗПЪЛНЕНИЕ НА КОМИСИЯТА
от 27 юли 2012 година
за изменение на Решение 2003/467/ЕО във връзка с обявяването на Латвия за официално свободна от ензоотична левкоза по говедата държава членка
(нотифицирано под номер C(2012) 5185)
(текст от значение за ЕИП)
(2012/449/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение Г, глава I, точка Д от нея,
като има предвид, че:
(1)
Директива 64/432/ЕИО се прилага по отношение на търговията в рамките на Съюза с говеда и свине. В нея се определят условията, при които дадена държава членка или регион на държава членка могат да бъдат обявени за официално свободни от ензоотична левкоза по говедата по отношение на стадата говеда.
(2)
В приложение III към Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави членки и региони на държави членки по отношение на стадата говеда (2) са изброени държавите членки и техните региони, които са обявени за официално свободни от ензоотична левкоза по говедата.
(3)
Латвия представи на Комисията документация, доказваща съответствие с предвидените в Директива 64/432/ЕИО условия за установяване на статут на официално свободна от ензоотична левкоза по говедата държава членка, за цялата си територия.
(4)
След като бе направена оценка на внесената от Латвия документация, тази държава членка следва да бъде обявена за официално свободна от ензоотична левкоза по говедата.
(5)
Поради това Решение 2003/467/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение III към Решение 2003/467/ЕО се изменя в съответствие с приложението към настоящото решение.
Член 2
Адресати на настоящото решение са държавите членки.
Съставено в Брюксел на 27 юли 2012 година.

Labels: 18
6